armvectores/hy_wikipedia_2023 huggingface dataset:
Քրիստինա Օրբակայտե

Քրիստինա Օրբակայտե, (ռուս.՝ Кристина Эдмундовна Орбакайте, լիտ.՝ Kristina Orbakaitė, մայիսի 25, 1971(1971-05-25), Մոսկվա, ԽՍՀՄ), խորհրդային և ռուս-լիտվական էստրադային երգչուհի, արտիստուհի, Ռուսաստանի Դաշնության վաստակավոր արտիստուհի (2013)։ Մայրը ռուս փոփ աստղ, ԽՍՀՄ ժողովրդական արտիստուհի Ալլա Պուգաչովան է, հայրը՝ կրկեսի և էստրադայի լիտվացի արտիստ Միկոլաս Օրբակասը։ 2002 թ. Քրիստինան ստացել է և՛ Ռուսաստանի, և՛ Լիտվայի քաղաքացիություն։ 


== Ծանոթագրություններ ==
Սելկյա յոկի

Սելկյա յոկի (ռուս.՝ Селькя-йоки), գետ Ռուսաստանում, հոսում է Կարելական ինքնավար հանրապետությունում։ Թափվում է Պանա յարվի Օլանգա լիճ։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000412102000000642
Հիդրոլոգիական ուսումնասիրությունների կոդը - 102000064
Ավազանի կոդը - 02.02.00.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պավլովկա (գյուղ, Չեռվոնոարմեյսկի շրջան)

Անվան այլ կիրառումների համար տե՛ս՝ ՊավլովկաՊավլովկա (ուկրաիներեն՝ Павлівка), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։
2001 թվականի տվյալներով Պավլովկա գյուղում բնակվում էր 342 մարդ։ Բնակավայրը զբաղեցնում է 1594 կմ² տարածք։ Բնակչության խտությունը կազմում էր 214,55 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարսել Մարսո

Մարսել Մարսո (ֆր.՝ Marcel Marceau, իսկական անուն ազգանունը՝ Մարսել Մանժել (Marcel Mangel), մարտի 22, 1923(1923-03-22)[…], Ստրասբուրգ, Ֆրանսիա - սեպտեմբերի 22, 2007(2007-09-22)[…], Կաոր, Sarepta, Թաղված է Փարիզի Պեր Լաշեզ գերեզմանատանը), ֆրանսիացի դերասան և մնջախաղաց, համարվում է փարիզյան մնջախաղացների դպրոցի հիմնադիր։


== Կենսագրություն ==
Մարսել Մարսոն ծնվել է 1923 թ, մարտի 22-ին, հույների ընտանիքում։ Դերասանական արվեստի նկատմամբ հետաքրքրությունը նրա մեջ ծագել է Չարլի Չապլինի ֆիլմերին ծանոթանալիս։ Լիմոժում հաճախել է դեկորատիվ արվեստի դպրոց, հետո սովորել է Փարիզի Սառա Բերնարի թատրոնում՝ ռեժիսոր Շառլ Դյուլլենի և դերասան Էթյեն Դեկրյուի մոտ։ 
Երկրորդ աշխարհամարտի տարիներին մահացել են նրա հարազատները, այդ թվում նաև ծնողները։ Մարսել Մարսոն հիմնւմ է իր Փարիզյան Միջազգային Մնջախաղի դպրոցը։ 1966 թ. հյուրախաղեր է ունեցել Երևանում։
Նրա դպրոցում կրթվել են այժմեան լավագույն մնջախաղացները, այդ թվում ֆրանսիացի ժամանակակից մնջախաղաց պարող ռեժիսոր և խորեգրաֆ Վահրամ Զարյանը` ծագումով հայ։ Նա Մարսել Մարսոյի վերջին աշակերտն է նրա արվեստի արժանի ժառանգորդն ու նորովի շարունակողը։ Մարսել Մարսոի ստեղծած "Բիպ" կերպարը Ունենում է համաշխարհային հաջողություն։ Հենց այս կերպարով է, որ Մարսոն Ճանաչվում է ամբողջ աշխարհւմ։


== Ծանոթագրություններ ==


== Գրականություն ==
Бояджиев Г., Театральный Париж сегодня, М., 1960;
Юткевич, Сергей. Глазами кинематографиста. [О творчестве франц. мим. актера М. Марсо]. Искусство кино, 1960, № 5, с. 133 - 142.
Муравьева, Е. и Кунин, В. Марсель Марсо в жилете. [По материалам беседы сотрудников ред. журн. «Сов. цирк» с франц. актером]. Сов. цирк, 1961, № 9, с. 28 - 29.
Румнев, Александр. О мастерстве Марселя Марсо. [Франц. мим. актер]. Илл։ А. Зверев. Искусство кино, 1962, № 3, с. 108 - 116.
Суриц, Е. Молчаливый чародей. [Об искусстве франц. мимического актера М. Марсо]. Искусство эстрады, 3, 1962, с. 66 - 70.
Бейлин, А. Марсель Марсо, мим. [О творчестве франц. актера]. Нева, 1965, № 8, с. 203 - 206.
Маркова Е. Марселю Марсо - 50 лет. [Франц. мим. актер].  - Театр, 1973, № 4, с. 132 - 135
Марсель Марсо / Е. Маркова. - Ленинград ։ Искусство, Ленингр. отд-ние, 1975.  - 143 с.,  - (Мастера современного зарубежного театра).
Современная зарубежная пантомима / Елена Маркова.  - Москва ։ «Искусство», 1985.  - 190, [2] п.


== Արտաքին հղումներ ==
ՄԱՐՍԵԼ ՄԱՐՍՈՅԻ ԱՐՎԵՍՏԻ ՀՍՏԱԿՈՒԹՅԱՆ ԱՌԵՂԾՎԱԾԸ:ՎԱՀՐԱՄ ԶԱՐՅԱՆ
Մ. Մարսոյի դպրոց
Marcel Marceau Foundation for the Advancement of the Art of Mime
The World of Mime Theatre Library: Marcel Marceau
Մ. Մարսոյի մասին ya-kloun.ru կայքում
ՄՍԿ-64

ՄՍԿ-64 (Մեդվեդև-Սպենհոյեր-Կարնիկի սանդղակ), մակրոսեյսմիկ ինտենսիվության սանդղակ, օգտագործվում է երկրաշարժերի ուժգնության չափման համար՝ ըստ տեսանելի հետևանքների և ավերածությունների։
Սանդղակը 1964 թ. առաջարկել են Սերգեյ Մեդվեդևը (ԽՍՀՄ), Վիլհելմ Սպոնհոյերը (ԳԴՀ) և Վիտ Կարնիկը (Չեխոսլովակիա)։ «ՄՍԿ» հապավումը կազմված է այս երեք գիտնականների անունների սկզբնատառերից։
1970-ական և 1980-ական թվականներին որոշ չնչին փոփոխությունների է ենթարկվել։ Լայն տարածում է գտել Եվրոպայում և ԽՍՀՄ-ում։ 1990-ականների սկզբներին Եվրոպական սեյսմոլոգիական հանձնաժողովը օգտագործելով ՄՍԿ սանդղակի շատ սկզբունքներ՝ ստեղծել է Եվրոպական մակրոսեյսմիկ սանդղակը, որն այժմ փաստացիորեն երկրաշարժերի չափման ստանդարտ չափորոշիչ է եվրոպական երկրներում։ ՄՍԿ սանդղակը այժմ դեռ օգտագործվում է ԱՊՀ երկրներում, Հնդկաստանում և Իսրայելում։
Ֆարա Խան

Ֆարա Խան (հինդի՝ फ़राह ख़ान, հունվարի 9, 1965(1965-01-09), Մումբայ, Հնդկաստան), հնդիկ դերասանուհի, կինոռեժիսոր, սցենարիստ, կինոպրոդյուսեր և խորեոգրաֆ։


== Կենսագրություն և կարիերա ==
Ֆարա Խանը ծնվել է 1965 թվականի հունվարի 9-ին Մումբայում՝ Մենակի Հանի ընտանիքում։ Ունի երեք եղբայր և քույր, որոնք բոլորը կապված են կինեմատոգրաֆիայի հետ։
Կինոկարիերան սկսել է 1981 թվականին որպես դերասանուհի, իսկ հետո նաև սկսել է նկարահանել ֆիլմեր, դրանց համար գրել սցենարներ և հանդես գալ որպես պրոդյուսեր։ 19 կինոմարցանակի դափնեկիր է և առաջադրվել է 12 անգամ։ Նրա վերջին ֆիլմը՝ «Շնորհավոր Նոր տարի»-ն, դրամարկղ է բերել 200 կրոր (2 մլրդ ռուփի)՝ վարձույթում գերազանցելով ամենաարագ համահավաքի՝ 100 կրորի ռեկորդը։ Ֆարա Խանը միակ հնդիկ կին ռեժիսորն է, որի ֆիլմը վաստակել է 1 մլրդ ռուփի։
Նաև հայտնի է իր խորեոգրաֆիկ գործունեությամբ։


== Անձնական կյանք ==
2004 թվականի դեկտեմբերի 4-ին Ֆարան ամուսնացել է Շիրիշ Կունդերի հետ։ Զույգն ունի եռյակ՝ մեկ որդի (Շար Կունդեր) և երկու դուստր (Անյա Կունդեր և Դիվա Կունդեր)։


== Ծանոթագրություններ ==
Ուրոժայնոե (գյուղ, Բոբրովիցայի շրջան)

Անվան այլ կիրառումների համար տե՛ս՝ ՈւրոժայնոեՈւրոժայնոե (ուկրաիներեն՝ Урожайне), գյուղ Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Ուրոժայնոե գյուղում բնակվում էր 12 մարդ։ Բնակչության խտությունը կազմում էր 92,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գյադուկչալ

Գյադուկչալ, լեռ Փոքր Կովկասում, Գանձակ լեռնահամակարգում, Միափորի լեռներում, Ղազախ գյուղից մոտ 38 կմ հյուսիս֊արևելք։


== Ծանոթագրություններ ==
Վիլյանուևա դե Սիխենա

Վիլյանուևա դե Սիխենա (իսպ.`Villanueva de Sigena), մունիցիպալիտետ Իսպանիայում` Ուեսկա պրովինցիայում (Արագոն ինքնավար համայնքում)։ Մունիցիպալիտետը գտնվում է Էլ Մոնեգրոս շրջանում։ Զբաղեցնում է 146.95 կմ2 տարածք։ Բնակչությունը՝ 512 մարդ 
(2010 թվականի տվյալներով)։ 


== Բնակչություն ==


== Ծանոթագրություններ ==


== Արտաքին հղումներ ==
Web del Instituto de Estudios Sigenenses Miguel Servet
Centro de Interpretación Miguel Servet Archived 2009-01-24 at the Wayback Machine.
Ruta de Monasterios de Aragón - Sigena Archived 2007-10-22 at the Wayback Machine.
Սերժիկ Սրապիոնյան

Սերժիկ Գագիկի Սրապիոնյան (ապրիլի 6, 1957(1957-04-06), գ. Արտաշար, Հոկտեմբերյանի շրջան), հայ բանասեր, ՀՀ Սփյուռքի նախարարի տեղակալ (2013-2018 թթ.)։


== Կրթություն ==
1977-1983 թթ. - սովորել և ավարտել է Երևանի պետական համալսարանի հայ բանասիրության ֆակուլտետը։
1983-1986 թթ. - սովորել և ավարտել է Երևանի պետական համալսարանի հայ բանասիրության ֆակուլտետի ասպիրանտուրան։ Բանասիրական գիտությունների թեկնածու (1989)։


== Աշխատանքային գործունեությունը ==
1973-1974 թթ. - աշխատել է «Հայջրնախագիծ» ինստիտուտի թիվ 1 հողաշինարարական տրեստում որպես բանվոր։
1974-1975 թթ. – աշխատել է Հոկտեմբերյանի շրջանի Եղեգնուտ սովխոզում որպես բանվոր։
1975-1977 թթ. - ծառայել է Խորհրդային բանակում։
1987-2013 թթ. - ԵՊՀ Հայ գրականության պատմության ամբիոնի դասախոս, ապա՝ դոցենտ։
2013 թ. սեպտեմբերի 28-ին ՀՀ վարչապետի որոշմամբ նշանակվել է Հայաստանի Հանրապետության սփյուռքի նախարարի տեղակալ։ Այդ պաշտոնից ազատվել է 2018 թվականի մայիսի 16-ին։Ամուսնացած է, ունի երկու զավակ և երկու թոռ։


== Պարգևներ ==
Երախտագիտության մեդալ, 2017


== Ծանոթագրություններ ==
Կոզուբի

Կոզուբի (ուկրաիներեն՝ Козуби), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Կոզուբի գյուղում բնակվում էր 242 մարդ։ Բնակավայրը զբաղեցնում է 1615 կմ² տարածք։ Բնակչության խտությունը կազմում էր 149,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերեզնյակի (գյուղ, Ռեշետիլովկայի շրջան)

Անվան այլ կիրառումների համար տե՛ս՝ ԲերեզնյակիԲերեզնյակի (ուկրաիներեն՝ Березняки), գյուղ Ուկրաինայի Պոլտավայի մարզի Ռեշետիլովկայի շրջանում։
2001 թվականի տվյալներով Բերեզնյակի գյուղում բնակվում էր 92 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոլո (պար)

Կոլո (պար)- սլավոնական  ժողովուրդների ազգային պար, առավել տարածված է հարավարևելյան Եվրոպայում։ Պարն ուղեկցվում է շրջանաձև կատարումներով, այստեղից էլ ստացել է անվանումը։ Հայտնի է նաև Բուլղարիայում, Հյուսիսային Մակեդոնիայում,  Չեռնոգորիայում, իսկ  որպես հորո  (բուլղար․՝ хоро) և օրօ (մակեդոներեն՝ оро)։
Շուրջպարին մասնակցում են տասնյակ մարդիկ, ովքեր շրջան են կազմում բռնելով միմյանց ձեռքից կամ գոտկատեղից։ Պարն իրար հաջորդող  պարզ քայլերի հաջորդականություն է, չնայած փորձառու պարողները իսկական վիրտուոզներ են, ովքեր այն հարստացրել են դեկորատիվ տարրերով։ Յուրաքանչյուր տարածաշրջան ունի իր ազգային կոլոն։ Սկսնակների համար դժվար է այն յուրացնելը, նույնիսկ փորձառու պարողները չեն կարող տիրապետել կոլոյի բոլոր տեսակներին։  Կոլոյի մի քանի  վարիացիաներ ներկայացվում են հարսանիքների, հասարակական, մշակութային և կրոնական միջոցառումների ժամանակ։ Կոլոն պարում են իրար կիպ կանգնած, մեկ  կամ երկու  զուգահեռ շարքով։ Կանայք և տղամարդիկ պարում են միասին, չնայած որոշ դեպքերում հանդիպում են միայն տղամարդկանց  կամ կանանց շուրջպարեր։  Երաժշտությունը ռիթմիկ է։ Յուրաքանչյուր տարածաշրջան ունի ազգային պարի իր հագուստը, բայց Բոսնիայի և Սերբիայի հագուստների տարրերը համընկնում են։ Տղամարդիկ  կրում են գլխարկներ, ազատ վերնաշապիկ, տաբատ, որը ձգվում է մինչև կոճերը, իսկ գոտկատեղին ամրացված են ժապավեններ։ Կանայք կրում են են երկար, սպիտակ, ասեղնագործ զգեստ, որի վրայից հագնում են մանուշակագույն  գոգնոց։ Զգեստն ու գոգնոցը զարդարված են ասեղնագործ ծաղիկներով, որոնք հարստացնում են կանացի կերպարը։ Կոշիկները, որոնք նրանք կրում են պարի ժամանակ, կոչվում են օպանչի։ Դրանք պատրաստվում են բարձրորակ կաշվից և շատ հարմարավետ են։


== Տես նաև ==

Կլոր պար
Հայկական պար


== Ծանոթագրություններ ==


== Արտաքին հղումներ ==
Music and video of the basic Kolo
Bosnian Flok Dance : The Kolo
Աստերոիդների ցանկ (148201-148300)

Աստերոիդների ցանկ (148101-148200)  • Աստերոիդների ցանկ  • Աստերոիդների ցանկ (148301-148400)
 Աստերոիդների ցանկ (148101-148200)  • Աստերոիդների ցանկ  • Աստերոիդների ցանկ (148301-148400)
Բաքվի թանգարանների ցանկ

Բաքվի թանգարանների ցանկ, ցանկ, որտեղ ներկայացված են Ադրբեջանի Հանրապետության մայրաքաղաք Բաքվում գործող թանգարանները։


== Արվեստի թանգարաններ ==
Ադրբեջանի արվեստի ազգային թանգարան
Ադրբեջանի գորգերի թանգարան
Փոքրիկ գրքերի թանգարան
Ադրբեջանի պետական թատրոնի թանգարան
Ադրբեջանի երաժշտական մշակույթի պետական թանգարան


== Տուն-թանգարաններ ==
Բյուլ-Բյուլի տուն-թանգարան
Ջալիլ Մամեդկուլիզադեի տուն-թանգարան
Ազիմ Ազիմզադեի տուն-թանգարան
Ջաֆար Ջաբարլու տուն-թանգարան
Աբդուլա Շահիգի տուն-թանգարան
Մստիսլավ Ռոստրոպովիչի տուն-թանգարան
Մամեդ Սաիդ Օրդուբադու տուն-թանգարան
Նարիման Նարիմանովի տուն-թանգարան
Սամեդ Վուրղունի տուն-թանգարան
Ուզեիր Հաջիբեկովի տուն-թանգարան
Սաթթար Բախլուլզադեի տուն-թանգարան
Հուսեին Ջավիդի տուն-թանգարան


== Գիտական թանգարաններ ==
Հնագիտության և ազգագրության թանգարան
Ադրբեջանի երկրաբանական թանգարան
Ադրբեջանի Հանրապետության ազգային կրթական թանգարան


== Պատմության թանգարաններ ==
Ադրբեջանի պետական կրոնական պատմության թանգարան
Ադրբեջանի անկախության թանգարանը
Ադրբեջանի պատմության թանգարան
Հասան Բեյ Զարդաբի անվան բնական պատմության թանգարան
Շիրվանշահերի ապարանքներ


== Այլ ==
Ադրբեջանի պետական գյուղատնտեսության թանկարան
Գոբուստան արգելոց
Ադրբեջանի բժշկական թանգարան
Օլիմպիական թանգարան


== Տես նաև ==
Ադրբեջանի մշակույթ


== Ծանոթագրություններ ==
Եկվորները

«Եկվորները» (ֆր.՝ Les Visiteurs) ֆրանսիական կինոկատակերգություն, ռեժիսոր Ժան Մարի Պուարյեի ֆիլմը։ Ֆիլմի գլխավոր դերակատարներն են ֆրանսիական կինոյի նշանավոր աստղեր՝ Ժան Ռենոն և Քրիստեան Կլավյեն։


== Սյուժե ==
Ֆիլմի գործողությունները զարգանում են 1122 թ.-ին՝ Ֆրանսիայում։ Կոմս Գոդֆրուա դը Մոնմիրայը չար վհուկի անեծքի ներգործությամբ սպանում է իր հարսնացուի հորը։ Գոդֆրուան դիմում է մեծ հրաշագործ Էվսեբիուսի օգնությանը, որը նրան առաջարկում է ժամանակի միջանցներով հետ գնալ և ուղղել սխալը։ Դե Մոնմիրայը համաձայնվում է հրաշագործի առաջարկի հետ և վերջինիս սխալի պատճառով հայտնվում են մեր օրերի 90-ական թթ.։ Իսկ ХХ դարում նրանց սպասում էր բազմաթիվ արկածներ և հանդիպում իրենց սերնդի ներկայացուցիչների հետ։


== Դերերում ==


== Ծանոթագրություններ ==


== Արտաքին հղումներ ==
Եկվորները(անգլ.) ֆիլմը Internet Movie Database կայքում
«Եկվորները»(ռուս.) ֆիլմը ԿինոՊոիսկ կայքում։
Ալեքսանդր Դոնդուկով-Կորսակով

Ալեքսանդր Դոնդուկտով-Կորսակով (սեպտեմբերի 12 (24), 1820, Սանկտ Պետերբուրգ, Ռուսական կայսրություն - ապրիլի 15 (27), 1893, Porkhov Uyezd, Պսկովի նահանգ, Ռուսական կայսրություն), ռուս պետական և ռազմական գործիչ, իշխան, գեներալ-ադյուտանտ (1869), հեծելազորի գեներալ (1878)։
Ավարտել է Պետերբուրգի համալսարանի իրավաբանական ֆակուլտետը և անցել զինվորական ծառայության։ Մասնակցել է Շամիլի դեմ կռիվներին (1845-1851)։ Ղրիմի պատերազմում աչքի է ընկել Քյուրուկ-Դարայի ճակատամարտում (1854) և Կարսի գրավման (1855) ժամանակ։ 1877-1878 թվականների ռուս-թուրքական պատերազմին մասնակցել է որպես կորպուսի հրամանատար։ 1878-1879 թվականներին եղել է ռուս, գերագույն կոմիսար և օկուպացիոն զորքերի Հրամանատար Բուլղարիայում։ Նրա մասնակցությամբ մշակված կանոնադրությունը հիմք է ծառայել բուլղարական առաջին, այսպես կոչված, Տիռնովյան սահմանադրության համար։ 1882-1890 թվականներին Դոնդուկտովը Կովկասի քաղաքացիական մասի կառավարչապետը և զորահրամանատարն էր։ Նա եղել է ցարիզմի հակաժողովրդական քաղաքականության ջատագովը։ Պայքար է ծավայել երկրամասի ժողովուրդների ազգային-ազատագրական շարժումների դեմ, խստացրել վարչական հսկողությունը մշակութային կազմակերպությունների նկատմամբ։ 1885 թվականին փակվեցին հայկական դպրոցները, որոնք, 1886 թվականին վերաբացվելուց հետո, ենթարկվեցին խիստ սահմանափակումների։ Դոնդուկտովը միաժամանակ ջանում էր Էջմիածնի կաթողիկոսությունը վերածել ցարիզմի քաղաքականության հնազանդ գործիքի։ 1890 թվականից Պետական խորհրդի անդամ էր։


== Ծանոթագրություններ ==
Գզրավեր

Գզրավեր, գյուղատեղի Հայաստանի Գուգարքի շրջանի, Մարգահովիտ (Համզաչիման) գյուղից 2 կմ հյուսիս-արևմուտք։ Ավերակները համարյա անհետացած են։


== Ավանդություն ==
Ասում են, թե այս ավերակների տեղում առաջ գյուղ է եղել, որն ունեցել է շատ դաժան մի գզիր։ Հարկ հավաքելիս, զորակոչի կանչելիս և ուրիշ առիթներով գզիրը այնքան է նեղում գյուղացիներին, որ նրանք ստիպված թողնում են իրենց տունն ու տեղը և հեռանում գյուղից։ Ժամանակ անց, երբ գզիրը ծերանում է և զգում, որ մեռնելու օրերը մոտեցել են, որոշում է նորից սարսափ ազդել գյուղացիներին։ Կանչում է գյուղի քահանային, հաղորդություն ընդունում և պատվիրում նրան՝ մեռնելուց հետո իրեն թաղելու փոխարեն կախ տալ մի բարձր ծառից։ Երբ գզիրը մեռնում է, քահանան կատարում է նրա պատվերը։ Մոտակա գյուղերի բնակիչները տեսնելով ծառից կախված գզիրին, ուրախանում են և հավաքվելով նրա դիակի շուրջը՝ պար են բռնում ու երգ ասում։ Այդ ժամանակ ծառի մոտով անցնելիս է լինում մովրովը։ Նկատելով կախված գզրին և կարծելով, որ գա գյուղացիների արածն է, նա հրամայում է այրել գյուղը։ Մովրովի հրամանը անմիջապես կատարվում է։ Դրանից հետո գյուղատեղի ավերակները կոչվում են Գզրավեր։


== Ծանոթագրություններ ==
Ժողովածու (740)

Ժողովածու (740), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 740 թվի տակ։ Ձեռագիրը գրվել է 1969 թվականին Կիրակոս դպիր գրիչի կողմից, ենթադրաբար Հռոմում։ Գրված է թղթի վրա, որը ունի 14.8x10.4 չափս։ Ձեռագիրը կազմված է 169 թերթից։ Գրված է միասյուն, նոտրգրովով։ Կազմը` կաշեպատ տախտակ դրոշմազարդ։ Հիշատակարաններ գրիչի՝ 28ր, 155ր, կնիք՝ 13ր, (1736 թ․, Աստուածատուր վրդ․):


== Բովանդակություն ==
Պատմութիւն տնօրինական տեղեացն։
Յակոբայ քհյ–ի Տաղ։
Յաղագս ուխատեղաց ի մեծն Հռոմ։
Մեկնութիւն տեսլեանն Մարիամու։
Վասն կատարման աշխարհիս։
Ճառք, Խրատք (Գրիգոր վրդ․, Յովհ․ Մանդակունիի, Ոսկեբերան)։
Քարոզք։
Ի Հարանց վարուց։
Պարզատոմար։


== Ծանոթագրություններ ==
(3100) Զիմերման

(3100) Զիմերման (անգլ.՝ Zimmerman), աստերոիդ աստերոիդների հիմնական գոտում։ Հայտնաբերվել է 1977 թվականի մարտի 13-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,258535 ա. մ., առավելագույնը մոտենում է 2,0603 ա. մ. հեռավորության վրա և հեռանում 2,4568 ա. մ.։ Արեգակի շուրջ մեկ ամբողջական պտույտ է կատարում 1239,76 երկրային օրվա ընթացքում, իր ուղեծրով շարժվելով միջինում 0,290378 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3100) Զիմերման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Woman in Love

«Woman in Love», ամերիկացի երգչուհի Բարբրա Ստրեյզանդի երգը, որը թողարկվել է 1980 թվականին որպես սինգլ և ընդգրկվել նրա  Guilty (1980) ալբոմում։
Երգի հեղինակներն են Bee Gees խմբի անդամներ Բարրի Գիբը և Ռոբին Գիբը։ Դրա համար նրանք ստացել են Իվոր Նովելլոյի մրցանակ «Best Song Musically and Lyrically» անվանակարգում։
«Woman in Love»-ը Բարբրա Ստրեյզանդի չորս սինգլներից չորրորդն է,  որն իր վաճառված օրինակների թվաքանակի համար ստացել է պլատինե հավաստագիր։ Երգը նաև համարվում է Բարբրա Ստրեյզանդի մեծագույն միջազգային հիթը։


== Հիթ-շքերթներ ==


== Հավաստագրեր ==


== Ծանոթագրություններ ==
Դիխթաու

Դիխթաու (կարաչ.-բալկ.՝ Дых тау), լեռնազագաթ Մեծ Կովկասի կենտրոնական մասում՝ Կողքային լեռնաշղթայում, Չեբեք-Ղուլամ գետի (Թերեքի ավազան) ակունքներում, Կաբարդա-Բալկարական Հանրապետությունում։ Բարձրությունը 5203 մ է։


== Անվանում ==
Անվանումն առաջացել է թուրքերեն դիկ «ուղղաբերձ, զառիթափ» և թաու՝ «լեռ» բառերից, այսինքն՝ «զառիթափ լեռ»։


== Ծանոթագրություններ ==
Փոքր Տալաժանկա

Փոքր Տալաժանկա (ռուս.՝ Малая Талажанка), գետ Ռուսաստանում, հոսում է Նագորսկի շրջանում, Կիրովի մարզում։ Գետաբերանը տեղակայված է Տալաժանկա գետի ձախ ափին՝ 3,5 կմ հեռավորության վրա։ Գետի երկարությունը 12 կմ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100030948
Հիդրոլոգիական ուսումնասիրությունների կոդը - 111103094
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
We Can Do It!

«We Can Do It!» («Մենք կարո՛ղ ենք դա անել»), Երկրորդ համաշխարհային պատերազմի ժամանակ կիրառված ամերիկյան քարոզչական պաստառ, որը ստեղծվել է 1943 թվականին Ջ. Հովարդ Միլլերի կողմից՝ Վեսթինգհաուզ էլեկտրիկ ընկերության համար։ Նախատեսված էր աշխատավորների բարոյական ոգին բարձրացնելու համար։ Համարվում է, որ պաստառի նախնական հեղինակը եղել է միչիգանցի բանվորուհի Ջերալդին Դոյլի կողմից։
Պատերազմի ժամանակ պաստառը մեծ տարածում չի ունեցել, սակայն 1980-ական թվականների սկզբին սկսել է նորից կիրառվել և մեծապես տարածվել տարբեր ձևաչափերով։ Հանդես է եկել «We Can Do It!» անվամբ։ Հաճախ կիրառվել է նաև «Դուրգամող Ռոզի» անվամբ։ Վերջինս եղել է ռազմական արդյունաբերության բանվորուհի և դարձել է ամերիկյան բանվորական շարժման խորհրդանիշ։ Սկսած 1980-ական թվականներից «We Can Do It!» պաստառը կիրառվել է ֆեմինիստական և քաղաքական այլ շարժումներում։ 1994 թվականին պատկերը հայտնվել է Սմիթսոնյան ինստիտուտի ամսագրի շապիկին, իսկ արդեն 1999 թվականին հայտնվել է ամերիկյան փոստային դրոշմանիշների վրա։ 2008 թվականին պաստառը, քարոզչական նպատակներով, կիրառվել է ամերիկացի որոշ քաղաքական գործիչների կողմից, իսկ 2010 թվականին մշակվել է նկարչի կողմից՝ ի պատիվ Ավստրալիայի առաջին կին վարչապետի։ ԱՄՆ ազգային արխիվում պաստառը համարվում է տաս ամենապահանջված պատկերներից մեկում։
Սկզբնական շրջանում պատկերը կիրառվել է միայն Վեսթինգհաուզի ներսում։ Այն փակցվել է 1943 թվականի փետրվարին և նախատեսված չէր բանվորուհի կանանց հավաքագրելու համար։ Սկզբնական շրջանում պաստառի նպատակն էր՝ քարոզելու կանանց ավելի տքնաջան աշխատել։


== Պատմություն ==
Պաստառի ստեղծման համար որպես բնորդուհի հանդես է եկել միչիգանցի բանվորուհի Ջերալդին Դոյլը, ով մի քանի շաբաթ էր, ինչ սկսել էր աշխատել գործարանում։ Ռոզիի կերպարը վերջնականապես ձևավորվել է նկարիչ Նորման Ռոքուելի կողմից։ Առաջին անգամ նրա պատկերը հայտնվել է 1943 թվականի մայիսի 29-ին «The Saturday Evening Post» ամսագրում։ Այդ ամսագրի համարներից մեկը 2002 թվականին աճուրդում վաճառվել է 5 միլիոն դոլարով։
2010 թվականի դեկտեմբերի 26-ին Ջերալդին Դոյլը 86 տարեկան հասակում մահացել է Միչիգանի Լանսինգ քաղաքում։ Հայտնի պաստառի բնորդուհին հերքել է, որ ինքը և պոստերը դարձել են «Դուրգամող Ռոզի» երգի նախատիպ, որը իրականում ոչ մի կապ չի ունեցել կնոջ հետ։ Սակայն, զանգվածային գիտակցության մեջ այդ երկուսը միախառնվել են, և պաստառը հայտնի է և «We Can Do It!», և «Դուրգամող Ռոզի» անվանումներով։


== Ծանոթագրություններ ==
Հին Տորուն

Հին Տորուն (լեհ.՝ Stare Miasto (Toruń)), Լեհաստանի Տորուն քաղաքի հնագույն մասը, որը ներառված է ՅՈՒՆԵՍԿՕ-ի Համաշխարհային ժառանգության ցանկում։ Այնտեղ պահպանվել են այսպես կոչված՝ «աղյուսե գոթիկայի» այնպիսի վառ նմուշներ, ինչպես՝ Սուրբ Մարիամ եկեղեցին, ռատուշան, տևտոնյան ուխտի (օրդենի) ամրոցը, Նիկոլայ Կոպեռնիկոսի տունը, 13-19-րդ դարերի ունևոր քաղաքացիների տներ։ 1853 թվականին Հին Տորունի կենտրոնական հատվածում կանգնեցվել է այդ քաղաքում ծնված Նիկոլայ Կոպեռնիկոսի արձանը։
Քաղաքի տարեգրությունն սկիզբ է առնում XIII դարից, երբ տևտոնյան ուխտի ներկայացուցիչներն այստեղ ամրոց են հիմնել Պրուսիայում քրիստոնեություն տարածելու նպատակադրումով։ Ամրոցի շուրջը կազմավորված բնակավայրը քաղաքի կարգավիճակ է ստացել 1233 թվականին։ 1250-1260-ական թվականներին այստեղ բնակություն են հաստատել ու իրենց գործունեությունը ծավալել ֆրանցիսկյան ու դոմինիկյան կրոնավորներ։ XIV դարում քաղաքը միացել է առևտրային Հանզեյան միությանը, որը մեծապես նպաստել է նրա զարգացմանն ու ծաղկմանը։ 
Հին թաղամասը քաղաքի մնացած մասից կտրում-առանձնացնում են միջնադարյան խրամը, գետը, լավ պահպանված պարիսպները, որոնց մեջ բազում դարպասներ են բացված։ Կենտրոնական հատվածում ընկած է հին շուկայի հրապարակը, որի գլխավոր զարդը ռատուշան է։


== Հուշարձաններ ==
Ստորև ներկայացված է Հին Տորունի պատմա-մշակութային հուշարձանների ընտրանին.

Հին շուկան և ռատուշան
Սուրբ Մարիամ եկեղեցին, XIII դ.
Սուրբ Հովհաննես Մկրտիչ և Սուրբ Հովհաննես Ավետարանիչ բազիլիկ տաճարը, XIII-XIV դդ.
Ունևոր քաղաքացիների տներ, XIII-XVIII դդ.
Կոպեռնիկոսի տունը
Ընդաստեղյա շենքը, XVI-XVII դդ.
Քաղաքային պարիսպներ՝ աշտարակներով, XIII-XV դդ.
Սուր Հոգու եկեղեցին, XVIII դ., աշտարակը՝ XIX դարի վերջ
Արտուսի տունն ու բակը, 1888 թ.
Պալատներ, XVIII դ.
XIX-XX դդ. շինություններ
Կոպեռնիկոսի հուշարձանը, 1853 թ.
Ֆիլուշի հուշարձանը
„Pod Trzema Koronami” («Երեք թագերի ներքո») իջևանատունը, որը գործում է 1480 թվականից մինչև օրս։


== Ուշագրավ փաստեր ==
2007 թվականին „Rzeczpospolita” թերթի անցկացրած հարցումների արդյունքներով Տորունի հին քաղաքամասը ճանաչվել է Լեհաստանի յոթ հրաշալիքներից մեկը։
Տորունի հին շուկայի հրապարակն ու ռատուշան 3-րդ տեղն են զբաղեցրել National Geographic-ի լեհական թողարկման կազմած «Աշխարհի ամենագեղեցիկ 30 վայրերը» ցանկում։
Ըստ նյույորքյան The Huffington Post պորտալի՝ Տորունը Հյուսիսային Եվրոպայի 10 առավել գեղեցիկ, տեսարժան քաղաքներից մեկն է։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==

Medieval Town of Toruń (անգլ.)
Տորունի պաշտոնական կայքը (լեհ.)
Stare Miasto w Toruńskim Serwisie Turystycznym
«Stare Miasto w Toruniu» (լեհերեն)։ Toruński serwis turystyczny։ Վերցված է 2017-08-16
Լի Հյուն Ու

Լի Հյուն Ու (հանգըլ՝ 이현우, մարտի 23, 1993(1993-03-23), Անյանգ, Գյոնգի, Հարավային Կորեա), հարավկորեացի դերասան։
Որպես երեխա դերասան Հյուն Ուն իր կարիերան սկսել է այնպիսի հեռուստատեսային սերիալներում, ինչպիսիք են «Վերադարձ Իջիմեն» (2010) և «Սոնդոկ թագուհին» (2012)։ Պատանեկության տարիներին ավելի հայտնի դարձավ «Լեգենք չորս երկնային Տիրոջ պահապանների մասին», «Մեծագույն թագավոր Սեջոնը», «Սոնդոկ թագուհին», «Ուսումնառության վարպետ», «Հասարակածից եկած մարդը», «Քեզ համար՝ ամբողջ հմայքով» դորամաներում, և այդ ժամանակներից սկսած նա ապացուցեց, որ հիանալի ունակություններով օժտված և տաղանդավոր չափահաս է 2013 թվականին «Գաղտնաբար, մեծապես» ֆիլմում խաղացած դերերի շնորհիվ։ Հաջողության է հասել նաև 2014 թվականին թողարկված The Con Artists ֆիլմում խաղացած իր դերով։ 2016 թվականին Մուրիմ դպրոցում նա իր առաջին մեծագույն դերն է ունեցել խոշոր դրամայի ցանցում։


== Ֆիլմագրություն ==


=== Հեռուստասերիալներ ===


=== Ֆիլմեր ===


=== Տեսահոլովակ ===


=== Երաժշտական ծրագրեր ===


=== Տարբեր շոուներ ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Lee Hyun-woo Թվիթթերում
Lee Hyun-woo (անգլ.) Internet Movie Database կայքում
Բնական միջավայր

Բնական միջավայրը, բնության այն մասն է, որ շրջապատում է կենդանի օրգանիզմներին և նրանց վրա ունենում է ուղղակի կամ անուղղակի ազդեցություն։ Շրջակա միջավայրից մարմինները ստանում են կյանքի համար բոլոր անհրաժեշտությունները, և այնտեղ էլ արտազատում են նյութափոխանակության արդյունքները։ Յուրաքանչյուր օրգանիզմի միջավայրը բաղկացած է բազմաթիվ անօրգանական և օրգանական բնույթի տարրերից, որոնք ներկայացվում են մարդու և նրա արտադրական գործունեության հետևանքով։ Ընդ որում, որոշ տարրերի նկատմամբ մարմինները կարող են մասամբ կամ ամբողջովին անտարբեր մնալ, մինչդեռ մյուսները հարկավոր են, իսկ մյուսները կրում են բացասական ազդեցություն։
Առանձնացնում են բնական և արհեստական (մարդու կողմից ստեղծված) բնական միջավայր։
Օրգանիզմների վրա ազդող անհատական հատկությունները և շրջակա միջավայրի տարրերը, կոչվում են էկոլոգիական գործոններ։ Բոլոր էկոլոգիական գործոնները կարելի է բաժանել երեք մեծ խմբի՝

Աբիոտիկ գործոններ - անօրգանական միջավայրի պայմանների համալիր, որը ազդում է մարմնի վրա (լույս, ջերմաստիճան, քամի, օդ, ճնշում և այլն)։
Բիոտիկ գործոններ - մի օրգանիզմի մյուսի վրա ազդեցությունների համալիր (բույսերի և կենդանիների ազդեցությունը էկոհամակարգի մյուս անդամների վրա)։
Անթրոպոգեն ազդեցություն - մարդկային հասարակության գործունեության բոլոր ձևերը, որոնք փոփոխում են բնությունը որպես կենդանի օրգանիզմների ապրելավայրեր կամ էլ ուղղակիորեն ազդում են դրանց կյանքի վրա։ Մարդկային գործոնների մեկուսացումը առանձին խմբում պայմանավորված է նրանով, որ ներկայումս Երկրի հողային ծածկույթի և առկա օրգանիզմների բոլոր տեսակների ճակատագիրը գործնականում գտնվում է մարդկային հասարակության ձեռքում։Հնարավոր է նաև առանձնացնել շրջակա միջավայրի հետևյալ տարրերը՝ շրջակա միջավայրի բնական մարմիններ, հիդրոմիջավայր, օդային տարածություն, մարդածին մարմիններ, ճառագայթային դաշտ և շրջակա միջավայրի ձգողականություն։
ՄԱԿ –ը ստեղծել է հատուկ կազմակերպություն՝ ՄԱԿ-ի շրջակա միջավայրի մասին ծրագիր (UNEP)։ Շրջակա միջավայրի խնդիրների նկատմամբ ուշադրություն գրավելու նպատակով ՄԱԿ-ը սահմանել է [[Շրջակա միջավայրի հ
ամաշխարհային օր]]։


== Գրականություն ==
Афанасьев В. Г. Мир живого. Системность, эволюция и управление. - М։ Изд. полит. л-ры, 1986.
Էկլյուզիե Վո

Էկլյուզիե Վո (ֆր.՝  Éclusier-Vaux), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 145 մարդ, բնակչության խտությունը` 22.87 մարդ/կմ²։ Բնակավայրը զբաղեցնում է 6.34 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 36 կմ արևելք։


== Բնակչություն ==


== Տնտեսություն ==
2010 թվականին ուներ 66 աշխատունակ (15-64 տարեկան)  բնակիչ, որոնցից ակտիվ էին 42-ը, իսկ ոչ ակտիվները` 24։ Ակտիվության ցուցանիշը կազմում է 63,6 %։ 42 աշխատունակ մարդկանցից աշխատել է 28 անձ (20 տղամարդ և 8 կին)։ Գործազուրկ են եղել 14 անձ (8 տղամարդ և 6 կին)։ 24 անաշխատունակներից 4-ը եղել են աշակերտներ կամ ուսանողներ, 12-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օկտյաբր (այլ կիրառումներ)

Օկտյաբր, կարող է վերաբերել՝

Օկտյաբր - ավան, Ուկրաինայի Դոնեցկի մարզի Վելիկոնովոսյոլկովսկի շրջանում
Օկտյաբր - գյուղ, Ուկրաինայի Դոնեցկի մարզի Նովոազովսկի շրջանում
Օկտյաբր - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Աբել Առստամյան

Աբել Առստամյան (հունվարի 7, 1970, Ստեփանակերտ - օգոստոսի 16, 1992, Հացի, Մարտունու շրջան), հայ ազատամարտիկ, Արցախյան ազատամարտի մասնակից։


== Կենսագրություն ==
Աբել Առստամյանը ծնվել է 1970 թ. հունվարի 7-ին Ստեփանակերտ քաղաքում։ Ավարտել է թիվ 9 միջնակարգ դպրոցի 8-րդ դասարանը, այնուհետև ուսումը շարունակել Ստեփանակերտի սովխոզտեխնիկումի մեխանիզացիայի բաժնում։ 1988 թ-ից ակտիվորեն մասնակցել է Արցախի ազատագրական շարժմանը։ Ծառայել է Խորհրդային բանակում։ Զորացրվելուց հետո 1992 թ. հունվարին կրկին ներգրավվել է շարժման մեջ, մասնակցել Ասկերանի շրջանի Քյաթուկ, Նախիջևանիկ, Մարտունու շրջանի մի շարք գյուղերի համար մղված մարտերին։ Զոհվել է 1992 թ. օգոստոսի 16-ին Մարտունու շրջանի Հացի գյուղի մոտ ծավալված թեժ մարտում։ Հետմահու պարգևատրվել է ՀՀ Արիության և ԼՂՀ «Արիության համար» մեդալներով։ Ամուսնացած չէր։ Հանգչում է Ստեփանակերտի քաղաքային գերեզմանատանը։


== Ծանոթագրություններ ==
Զարեչե (գյուղ, Ուգրանսկի շրջան)

Անվան այլ կիրառումների համար տե՛ս՝ ԶարեչեԶարեչե (ռուս.՝ Заречье), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 54 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օպրոսինյա

Օպրոսինյա (ռուս.՝ Опросинья), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մեծ Նորենգա գետի աջ ափում՝ 17 կմ հեռավորության վրա։ Գետի երկարությունը 13 կմ է։ Ակունքը գտնվում է անտառներում, Տոտմից 18 կմ հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008657
Հիդրոլոգիական ուսումնասիրությունների կոդը - 103000865
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կոստյա Ուլման

Կոստյա Ուլման (գերմ.՝ Kostja Ullmann, մայիսի 30, 1984(1984-05-30), Համբուրգ, Գերմանիայի Ֆեդերատիվ Հանրապետություն), գերմանացի դերասան։


== Կենսագրություն ==
Կոստյա Ուլմանը ծնվել է 1984 թվականի մայիսի 30-ին Համբուրգում։
Կոստյայի հայրը, լինելով դերասան, որդուն տարել է իր դերասանական գործակալություն, և արդեն 11 տարեկան հասակում նա թատրոնում ստացել է իր առաջին դերասանական փորձը։ 1998 թվականին «Մայորկայի արքան» հեռուստաֆիլմի էպիզոդիկ դերով առաջնաելույթ է ունեցել էկրաններին, որին հաջորդել են նաև տարբեր հեռուստասերիալների («Երկու տղամարդ խոհանոցում», «Մեծ քաղաքի ոստիկանական բաժանմունք» և այլն) և հեռուստաֆիլմերի («Ամուսնական մղձավանջ», «XXL ընտանիք» և այլն) էպիզոդիկ դերեր։
2004 թվականին առաջնաելույթ է ունեցել կինոյում՝ ռեժիսոր Մարկո Կրոյցպայնտերի «Ամառային փոթորիկ» դրամայում, որի դերի համար նա հեռացել է թատերական դպրոցից։ Ավելի ուշ գլխավոր դերերում նկարահանվել է «Դպրոցական ուղևորություն» (կատակերգություն ավագ դպրոցականների մասին, որոնք ուղևորվում են դեպի Զաուերլանդ) և «Գաղտնի սեր» (խաղում է ավագ դպրոցականի, որը սիրահարվում է տարեց կնոջ) հեռուստաֆիլմերում։
2006 թվականին նկարահանվել է երիտասարդի և տարեց կնոջ հարաբերությունների մասին պատմող ևս մեկ ֆիլմում՝ «Հետապնդվողը», որտեղ նա խաղում է 16-ամյա պայմանական դատապարտյալ Յան Վինկլերի դերը, որը ԲԴՍՄ հարաբերություններ էր կառուցում իր հսկողության ծառայության տեսուչ Էլզա Զայֆերտի հետ, որի դերը խաղում էր Մարեն Կրոյմանը։ Լոկարնոյի կինոփառատոնի ժամանակ ֆիլմը հաղթել է Ոսկե հովազ - Ներկա ժամանակների կինեմատոգրաֆիստներ (անգլ.՝ Golden Leopard Filmmakers of the Present C.P.COMPANY) անվանակարգում, որը տրվել է իտալական մոդայի տան կողմից։
2008 թվականին «Հրաշք Բեռլինում» հեռուստաֆիլմի համար առաջադրվել է «Bayerischen Fernsehpreis» մրցանակին՝ Հեռուստաֆիլմի լավագույն դերասան անվանակարգում։ 2009 թվականի «Անառակ որդի» ֆիլմում խաղացել է երիտասարդ գերմանացու դեր, որն ընդունել է իսլամ և կասկածվում է տեռորիզմի մեջ։ 2010 թվականին նկարահանվել է Մարկ Ռոտեմունդի նոր ֆիլմում՝ «Երկրպագուհիները նախաճաշին չեն մնում»։ 2013 թվականին էպիզոդիկ դերով նկարահանվել է «Թայմլես։ Սուտակե գիրք» ֆիլմում։
2016 թվականից Կոստյա Ուլմանն ամուսնացած է գերմանացի դերասանուհի Ջանին Ռեյնհարթի հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք(գերմ.)
Կոստյա Ուլման (անգլ.) Internet Movie Database կայքում
Ռուբեն Փիլոյան

Ռուբեն Փիլոյան (հոկտեմբերի 27, 1937(1937-10-27), Մոսկվա, ԽՍՀՄ - ապրիլի 17, 2012(2012-04-17)), ըմբիշ, մանկավարժ, մանկավարժական գիտությունների դոկտոր (1985), պրոֆեսոր (1987)։ ԽՍՀՄ սպորտի վարպետ (1963)։


== Կենսագրություն ==
1960 թվականին ավարտել է Մոսկվայի ՖԿԿՊԻ։ 1967 թվականից աշխատել է նույն ինստիտուտում, 1993 թվականից՝ Մոսկվայի ֆիզիկական կուլտուրայի կենտրոնական պետական ակադեմիայի պրոռեկտոր։
Աշխատանքները վերաբերում են ֆիզիկական կուլտուրայի պատմության և տեսության հարցերին։ Հեղինակ է «Մարզական գործունեության հիմնավորումը» (ռուսերեն, 1984), «Գիտահետազոտական գործունեության հիմունքները» (ռուսերեն, 1997), համահեղինակ՝ «Մենամարտիկ մարզիկների բազմամյա պատրաստումը» (ռուսերեն, 1999) մենագրությունների։


== Ծանոթագրություններ ==


== Աղբյուրներ ==
«Ով ով է», կենսագրական հանրագիտարան, հատոր երկրորդ, 2007 թ.
(3069) Հեյրովսկի

(3069) Հեյրովսկի (անգլ.՝ Heyrovsky), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 16-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,350891 ա. մ., առավելագույնը մոտենում է 1,7804 ա. մ. հեռավորության վրա և հեռանում 2,9214 ա. մ.։ Արեգակի շուրջ մեկ ամբողջական պտույտ է կատարում 1316,58 երկրային օրվա ընթացքում, իր ուղեծրով շարժվելով միջինում 0,273436 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,68° անկյուն։
Հեյրովսկի աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3069) Հեյրովսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գլուբոկայա (Կամենիստայայի վտակ)

Անվան այլ կիրառումների համար տե՛ս՝ Գլուբոկայա (այլ կիրառումներ)Գլուբոկայա (ռուս.՝ Глубокая), գետ Կամչատկա թերակղզի՝ Ռուսաստանում։ Գետի երկարությունը 21 կմ է։ Թափվում է Կամենիստայա գետի ձախ ափին՝ 13 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000017312


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սեդիլյո դել Կոնդադո

Սեդիլյո դել Կոնդադո (իսպ.՝ Cedillo del Condado), մունիցիպալիտետ Իսպանիայում՝ Տոլեդո նահանգում (Կաստիլիյա-Լա-Մանչա ինքնավար մարզում)։ Մունիցիպալիտետը գտնվում է Լա-Սագրա շրջանում։ Տարածքը 26 կմ² է։ Բնակչությունը 3097 մարդ (2010 թվականի տվյալներով)։ Պրովինցիայի վարչական կենտրոնից հեռու է 36 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Հնդկական ճուռակային արծիվ

Հնդկական ճուռակային արծիվ (լատ.՝ Lophotriorchis kienerii), ճուռակների ընտանիքի գիշատիչ թռչուն։


== Բնութագիր ==
Հնդկական ճուռակային արծիվը դա 46-61 սմ երկարությամբ և 105-140 սմ թևերի բացվածքով փոքր արծիվ է։ Թևերը նեղ են, փոքր չափերով։ Պոչը երկար է, մի քիչ կլորավուն։ Ոտների մատերը և մագիլները երկար են։
Մեծահասակ թռչունների ամբողջ մարմինը սև է, ներառյալ գլխի կողմերը մինչև աչքերի բարձրությունը։ Կզակը, վիզը և այտերը սպիտակ են։ Մարմնի ստորին մնացած մասը, ինչպես նաև ոտքերի և ստորին ծածկող թևերը կարմրավուն-շագանակագույն գույնի են, լայն սև շերտերով։ Պոչի և թևերի ներքևի մասը մոխրագույն է,  լայնակի մուգ գծերով։ Գլխին կա մի փոքր փոմփոլ։ Ոտքերը մինչև մատները ունեն կոճղեր։ Կտուցը սև է, աչքի ծիածանաթաղանթը մուգ շագանակագույն։  Մաշկը և ոտքերի մատերը դեղին են, մագիլները սև են։ Սեռային դիմորֆիզմը (երկձևությունը) չի արտահայտվում։


== Տարածվածություն ==
Տեսակը բնակվում է Հնդկա-Մալայզիական գոտու արևադարձային գոտում։ Տեսակը տարածված է Հնդկական ենթահամակարգի առանձնացված տարածքներում, Մալայզիայում, արևմտյան Ինդոնեզիայում և Ֆիլիպիններում։ Թռչունները բնակվում են արևադարձային, մշտադալար խոնավ անտառներում։


== Սնունդ ==
Այս տեսակի համար հիմնական սնունդ են հանդիսանում փոքր և միջին չափի թռչունները և փոքր կաթնասունները։ Գիշատիչի հաստատված որսը սև լոֆուրն է, վայրի հավերը և տնային հավերը, ծաղկաբտիտ լորերը (Galloperdix sp.), թփուտի լորերը (Arborophila sp.), կանաչ աղավնիները (Treron sp.), տնային աղավնիները, ալկեդոները և սկյուռիկները։


== Բազմացում ==
Հնդկական ճուռակային արծիվը փոքր ճյուղերից կառուցում է մեծ բույն մինչև 1.2 մ տրամագծով և 60 սմ բարձրությամբ այն ծառերի վրա, որոնք ունեն 25-30 մ բարձրություն։ Դնում է մեկ ձու։ Թուխս նստելու տևողությունը և ձագեր հանելու շրջանը անհայտ է։


== Դասակարգում ==

Ավելի վաղ այս տեսակը կոչվում էր Hieraaetus: Այնուամենայնիվ, ըստ միտոքոնդրիումային ԴՆԹ-ի և բջջային ԴՆԹ-ի ուսումնասիրությունների արդյունքների, հնդկական ճուռակային արծիվը Hieraaetus սեռի հետ կապ չունեցող տեսակ է։ Քանի որ այն մորֆոլոգիական առումով նույնպես շատ է տարբերվում մնացած սեռից, այն ճանաչվեց որպես Lophotriorchis սեռի միակ եզակի տեսակը։


== Ծանոթագրություններ ==


== Գրականություն ==
James Ferguson-Lees, David A. Christie: Raptors of the World. Christopher Helm, London 2001. ISBN 0-7136-8026-1
Սուրբ Խաչի կանգնեցման եկեղեցի

Սուրբ Խաչի կանգնեցման եկեղեցի (բելառուս․՝ Касцёл Узвіжання Святога Крыжа), կաթոլիկ տաճար Բելառուսի Բրեստի մարզի Բարանովիչի քաղաքում։ Վերաբերում է Պինսկի դիոցեզի Արևմտաբարանովիչյան դեկանատին։ Ճարտարապետության հուշարձան է, կառուցվել է փայտից 1924 թվականին։


== Պատմություն ==
20-րդ դարի սկզբին Բարանովիչիի կաթոլիկները խնդրագիր են ներկայացրել կաթոլիկ եկեղեցու կառուցման թույլտվություն ստանալու համար, սակայն Ռուսական կայսրության իշխանությունները նման թույլտվություն չեն տվել։ Կաթոլիկական գերեզմանտանը՝ Յան Ռոզվադովսկու կնոջ՝ Ալժբետա Ռոզվադովսկայայի գերեզմանի մոտ կառուցվել է ոչ մեծ փայտե մատուռ, որտեղ պարբերաբար ժամերգություններ է անցկացրել Նոր Միշից եկած հոգևորականը։
Բարանովիչիի՝ Լեհաստանի տիրապետության տակ անցնելուց հետո որոշվել է վերադառնալ կաթոլիկ տաճարի կառուցման հարցին։ Փայտե եկեղեցին կառուցվել է 1924 թվականին, իսկ 1925 թվականի հոկտեմբերի 18-ին այն օծվել է ի պատիվ Տիրոջ խաչի կանգնեցման։


== Ճարտարապետություն ==
Տաճարը կառուցվել է էկլեկտիկ ոճով, կոմպոզիցիայում օգտագործվել են գոթիկայի, բարոկկոյի և կլասիցիզմի տարրեր։ Տաճարի շենքը հիմքում ուղղանկյուն է, առանց տրանսեպտի։ Ներքին տարածքը բաժանված է երեք նավերի, կենտրոնական նավը վերածվում է պրեսվիտերիումի և հնգանկյուն աբսիդի։ Գլխավոր նավը ծածկված է երկթեք տանիքով, դեպի որը ձգվում է գլխավոր ճակատից վեր գտնվող ութանկյուն թմբուկ՝ ձևավոր աշտարակով։ Հարավից խորանի հատվածին կից կառուցված է ոչ բարձր ավանդատուն, որը խախտում է շենքի համաչափությունը։ Գլխավոր մուտքը զարդարված է սյունասրահով, որն ունի եռանկյունի բարձր ճակտոն։ Տաճարն ընդգրկվել է Բելառուսի Հանրապետության պատմամշակութային արժեքների պետական ցուցակում։


== Ծնոթագրություններ ==


== Արտաքին հղումներ ==
Храм на сайте Католической церкви в Белоруссии
Сайт globus.tut.by
radzima.org
Деревянный костел
Սավեդի

Սավեդի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դժգույն տրեպոնեմա

Դժգույն տրեպոնեմա (լատ.՝ Treponema pallidum) - սպիրոխետ, որի ենթատեսակները հարուցում են մի շարք վարակիչ հիվանդություններ։ Իրենցից ներկայացնում են պարուրաձև ոլորված բակտերիաներ՝ 6-12 մկմ երկարությամբ և 0,1-0,2 մկմ լայնությամբ։ Հայտնի են 4 ենթատեսակներ.
Treponema pallidum pallidum, սիֆիլիսի հարուցիչն է,
T. p. endemicum, հարուցում է բեջել հիվանդությունը,
T. p. carateum, պինտայի հարուցիչն է,
T. p. pertenue, ֆրամբեզիայի հարուցիչն է։Առաջին անգամ հայտնաբերվել են գերմանացի մանրէաբաններ Ֆ. Շաուդինի և է. Հոֆմանի կողմից, 1905-ին, մանրադիտակի օգնությամբ։ Դժգույն անվանումը ստացել են Ռոմանովսկու-Գիմզայի մեթոդով ներկելուց հետո, մանրադիտակի տակ թույլ վարդագույն (դժգույն-վարդագույն) երանգ ունենալու համար։ Ըստ Գրամի չեն ներկվում՝ գրամբացասական բակտերիաներ են։ Չներկված և չֆիքսված տրեպոնեմները լուսային մանրադիտակով չեն երևում։ Տեսանելի դարձնելու համար կիրառում են մութ դաշտում մանրադիտման մեթոդը։ Տրեպոնեմաները, դրանց հակածինները կամ այդ հակածինների հանդեպ օրգանիզմում արտադրված հակամարմինները հայտնաբերելու համար հաճախ օգտագործում են ավելի ժամանակակից` շճաբանական լաբորատոր հետազոտություններ. RPR, VDRL, TPHA և այլն։


== Գենոմ ==
Դժգույն տրեպոնեմայի գենոմը վերծանվել է 1998-ին։ Այն բակտերիալ գենոմների մեջ ամենակարճերից մեկն է և պարունակում է 1090 գեներ, որոնցից 1039-ը կոդավորում են սպիտակուցների սինթեզը։


== Ծանոթագրություններ ==


== Տես նաև ==
Սիֆիլիս


== Աղբյուրներ ==
Treponema_pallidum
Biological Basis for Syphilis Archived 2014-05-13 at the Wayback Machine.
Արիոբարջան

Արիոբարջան  (ծննդյան թվականն անհայտ-մ․թ․ա 4), Ատրպատականի թագավոր մ․ թ․ ա․ 20-ից։ Հռոմի Անտոնիոս զորավարի գործակցի՝ Ատրպատականի տապալված թագավոր մար Արտավազդի որդին։ Արտաշես Բ-ի դավադրական սպանությունից հետո հռոմեացիներն Ատրպատականն անջատեցին Հայաստանից և նրա թագավոր հռչակեցին Արիոբարջանին։ Արտաշեսյանների վերջին շառավղի՝ Հայոց թագավոր Տիգրան Դ-ի մահից (մ․թ․ 1) հետո Հռոմի զորավար Կայոս Կեսարը մ․ թ․ 2-ին Արիոբարջանին ճանաչեց նաև Հայաստանի թագավոր։ Այս արարքը համարելով անհանդուրժելի՝ հայ իշխանները մ․ թ․ 2-ին ապստամբել են և դիմադրել հռոմեացիներին։ Ըստ Տակիտոսի, նա մահացել է «դիպվածական մահով»։ Ենթադրվում է, որ նրան սպանել են ապստամբ հայերը։
Լեդի Ջեյն (ֆիլմ)

«Լեդի Ջեյն» (անգլ.՝ Lady Jane), 1986 թվականի պատմական դրաման, ռեժիսոր` Նան Թրևոր։


== Սյուժե ==
Ֆիլմը հիմնված է Հենրի 8-րդի թոռնուհի Լեդի Ջեյն Գրեյի կյանքի իրական իրադարձությունների վրա։
Հենրի 8-րդ Թյուդորի մահից հետո նրա որդին` Էդուարդ 6-րդը, որը կայուն բողոքական էր, դարձել է Անգլիայի թագավոր։ Գրեյների ընտանիքը, որը բարեկամական կապի մեջ էր Թյուդորների հետ, երազում է, որ Էդուարդը շուտով ամուսնանա իրենց ավագ դստեր՝ Լեդի Ջեյնի հետ։ Բայց մահվան շեմին գտնվող երիտասարդ թագավորը և զորավոր Ջոն Դադլին ՝ Գաղտնի խորհրդի ղեկավարը, Գրեյներին առաջարկում են այլ ծրագիր։ Ջեյնը պետք է ամուսնանա Գիլդֆորդի` Ջոն Դադլիի որդու հետ։ Նա անգլիական գահի ժառանգներից մեկն է, և Էդուարդի մահից հետո կարող է դառնալ թագուհի ՝ դրանով իսկ թույլ չտալով կաթոլիկ արքայադուստր Մարիա Տյուդորը իշխանության գալ։ Եվ քանի որ ապագա ամուսինները երիտասարդ և անփորձ են, թագավորությունը ղեկավարելու են Ջոն Դադլին և Գրեյ զույգերը։
Չնայած սպառնալիքներին և ծեծին, Ջեյնը դիմադրում է առաջիկա ամուսնությանը, բայց Էդուարդը համոզում է նրան զիջել։ Շքեղ հարսանիքից հետո Ջեյնը և Գիլդֆորդը տեղափոխվում են հեռավոր կալվածք։ Նրանք շուտով սիրահարվում են միմյանց։ Մինչդեռ Էդուարդ թագավորը մահանում է։ Մահից առաջ Դադլին համոզում է նրան կտակ ստորագրել, որի պայմանների համաձայն Ջեյնը ժառանգում է գահը՝ շրջանցելով արքայադուստրներ Մերիի և Եղիսաբեթի օրինական իրավունքները։ Ջեյնը շփոթության մեջ է, քանի որ պատրաստ չէ թագուհի դառնալ, բայց, այնուամենայնիվ, անցնում է պետական ​​գործերին։ Սակայն նրա բարեփոխումները աջակցություն չեն գտնում և աջակիցները լքում են Ջեյնին։ Նրա կառավարումը տևեց ընդամենը ինը օր։
Արքայադուստր Մերին հռչակվել է Անգլիայի թագուհի, իսկ Ջեյնը, Գիլդֆորդը, Ջոն Դադլին և Հենրի Գրեյը զավթիչներ են հայտարարվել և ուղարկվել են Թաուեր։ Մարիան պատրաստվում է ամուսնանալ Իսպանիայի թագավոր Ֆիլիպ Երկրորդի հետ և մտադիր է ներում շնորհել Ջեյնին և նրա ընտանիքին, չնայած այն բանին, որ իսպանացի բանագնացը պահանջում է նրանց մահապատիժը։ Բայց 1554 թվականի հունվարին մի նոր ապստամբություն է բռնկվում նոր թագուհու դեմ և Մարիան, վախենալով թագի կորստից, որոշում է պետական դավաճանության մեղադրանքով մահապատժի ենթարկել Ջեյնին և Գիլդֆորդին։ Ի վերջո, նա նրանց ներում է առաջարկում ՝ կաթոլիկություն ընդունելու դիմաց, բայց Ջեյնը և Գիլդֆորդը անդրդվելի են։
1554 թվականի փետրվարի 12-ին Լեդի Ջեյնը և Գիլդֆորդ Դադլին գլխատվել են։


== Դերերում ==
Հելենա Բոնհեմ Քարթեր - Լեդի Ջեյն Գրեյ
Քերի Էլվես - Գիլդֆորդ Դադլի
Պատրիկ Ստյուարտ - Հենրի Գրեյ, Սաֆֆոլկի 1-ին դուքս
Սառա Կեստելման - Լեդի Ֆրանսիս Գրեյ, Սաֆոլկի դքսուհի
Ջեյն Լապոտիր - Մար I Թյուդոր թագուհի
Ջոն Վուդ -Ջոն Դադլի, Նորտումբերլենդի 1-ին դուքս
Ուորեն Շեյր - Էդուարդ VI թագավոր
Մայքլ Հորդերն - դոկտոր Ֆեկենհեմ, Մարի թագուհու խոստովանահայր
Զիլա Քլարկ - Լեդի Էն Ուորթոն


== Ծանոթագրություններ ==
Յուրի Նաումով

Յուրի Նաումով (մայիսի 3, 1962(1962-05-03), Եկատերինբուրգ, ՌԽՖՍՀ, ԽՍՀՄ), ռուս բլյուզ երաժիշտ, բանաստեղծ, կոմպոզիտոր, երգիչ և կիթառահար։
Նաումովը ծնվել է բժշկի ընտանիքում։ Beatles և Led Zeppelin լսելով որոշեց ռոք կիթառահար դառնալ։
1983 թվականի հունվարին նա կազմեց "Проходной Двор" խումբը, որը ԽՍՀՄ-ում ճանաչված դարձավ։ 1990 թվականին Նաումովը մեկնեց Նյու Յորք, ԱՄՆ։ Նվագում է ինը լարանի եզակի կիթառի վրա։


== Կայքեր ==
Պաշտոնական կայք
Պաշտոնական կայք (ռուսերեն)
Լաուրա Թադևոսյան

Լաուրա Գավրիլի Թադևոսյան (հունվարի 26, 1938(1938-01-26), Երևան, Հայկական ԽՍՀ, ԽՍՀՄ), հայ անասնաբույժ։ Կենսաբանական գիտությունների դոկտոր (1991), պրոֆեսոր (1993)։


== Կենսագրություն ==
Լաուրա Թադևոսյանը ծնվել է 1938 թվականին Երևանում։ 1960 թ. ավարտել է Երևանի անասնաբուծական-անասնաբուժական ինստիտուտը։ 1967-1970 թվականներին սովորել է Երևանի անասնաբուծական-անասնաբուժական ինստիտուտի ասպիրանտուրայում։ 1977 թվականին վերապատրաստվել է Խարկովի անասնաբուժական-անասնաբուծական ինստիտուտի ֆիզիոլոգիայի ամբիոնում, 1983 թվականին՝ Կրասնոդարի գյուղատնտեսական ինստիտուտի ֆիզիոլոգիայի ամբիոնում, 1993-1994 թվականներին՝ Երևանի Մխիթար Հերացու անվան պետական բժշկական ինստիտուտի ֆիզիոլոգիայի ամբիոնում։
1960-1966 թվականներին եղել է Գյումրու վարակիչ հիվանդությունների հիվանդանոցի ախտորոշման լաբորատորիայի վարիչ, 1966 թվականից աշխատել է Երևանի անասնաբուծական-անասնաբուժական ինստիտուտի (1994 թվականից՝ Հայկական գյուղատնտեսական ակադեմիա) Ֆիզիոլոգիայի, ախտաբանական ֆիզիոլոգիայի և ճառագայթակենսաբանության ամբիոնում, 1994-1995 թվականներին եղել է Ֆիզիոլոգիայի, ախտաբանական ֆիզիոլոգիայի և ճառագայթակենսաբանության ամբիոնի վարիչ։
Աշխատանքները վերաբերում են ՀՀ-ում ստեղծված հայկական կիսանրբագեղմ մսաբրդակաթնատու ոչխարների հարմարողականության վրա պղինձ և մոլիբդեն միկրոտարրերի ազդեցությանը։ Ուսումնասիրել է գերհույզի պայմաններում արյան համակարգի փոփոխությունները, նրանց շտկումն ու կանխարգելումը՝ մոլիբդենի փոքր քանակներով և մեղրամոմով։ Հեղինակ է ավելի քան 150 գիտական աշխատությունների և մեթոդական աշխատանքների, ունի գիտակենսագրական հոդվածներ գիտության վաստակավոր գործիչների մասին։


== Պարգևներ, մրցանակներ ==
Ամերիկյան կենսագրական ինստիտուտի «Տարվա կին 2002»
Ամերիկայի ոսկե պատվո շքանշան, 2002 թ.
2002 թվականին ընդգրկվել է համաշխարհային գիտության բնագավառի 100 ազդեցիկ անձանց ցուցակում


== Երկեր ==
Ռադիոկենսաբանության հիմունքներ, Երևան, 2010 թ.:
Հայկական կոպտաբուրդ և կիսակոպտաբուրդ ցեղերի ոչխարների վեգետատիվ նյարդային համակարգի մակրո-միկրոմորֆոլոգիան, Երևան, 2010 թ.:
Определение степени адаптации овец в различных экологических зонах, Ереван, 1089 (համահեղինակ).
Молибден и животный организм, Ереван, 2002 (համահեղինակ).


== Ծանոթագրություններ ==